options to address the interface between chemical, product and waste legislation

Avatud konkurentsivõimelisel ELi turul valmistavad ettevõtjad tooteid materjalist, mis rahuldab nende hinnangul nende vajadusi kõige paremini. Jäätmete töötlemisel nende uuesti turule suunamiseks konkureerib taaskasutusse võetud materjal vahetult esmase materjaliga. Seepärast on mis tahes taaskasutusse võetud materjali konkurentsivõime turul seda suurem, mida enam see sarnaneb omaduste ja kvaliteedi poolest esmase materjaliga. See võimaldab leida taaskasutusse võetud materjalile rakendust enamates kasutusvaldkondades.

Käesoleva teatise eesmärk on edendada liidus laiapõhjalist arutelu selle üle, kuidas kemikaale, tooteid ja jäätmeid käsitlevate õigusaktide kokkupuutealas tuvastatud põhiküsimusi rahuldaval viisil lahendada. Lahenduste otsimisel on vaja arvesse võtta, et tegemist on poliitikavaldkonnaga, kus mängivad olulist rolli konkreetsed – sageli piirkondlikud või ka kohalikud – olud.

Neid kahte eesmärki, millest ühe puhul lähtutakse jäätmepoliitikast ja teise puhul kemikaalipoliitikast, on sageli käsitatud vastandlikena ja nende kohta on väidetud, et üks poliitikavaldkond takistab eesmärkide täitmist teises poliitikavaldkonnas.

Teatises on kirjeldatud nelja kõige olulisemat tuvastatud probleemi seoses sellega, kuidas kemikaale, tooteid ja jäätmeid käsitlevad õigusaktid koos toimivad, ning seda, mil viisil need takistavad ringmajanduse edendamist. Sellest lähtuvalt esitame konkreetsed küsimused selle kohta, kuidas neid probleeme saaks lahendada, ning kirjeldame meetmeid, mida komisjon on juba praegu algatamas. Komisjoni talitused on lisatud töödokumendis põhjalikumalt analüüsinud arutamist vajavaid õiguslikke ja tehnilisi küsimusi ning pakuvad välja võimalused nendega tegelemiseks.

Ringlussevõttu ja korduvkasutust võib raskendada teatavate kemikaalide esinemine. Mõnest kemikaalist võib hõlpsalt kujuneda ringlussevõttu takistav tehniline tõke. Isegi kahjutu aine, mis on näiteks tugeva lõhnaga, võib mõnel juhul takistada ringlussevõetud materjali kasutamist. Teised kemikaalid on ohtlikud inimesele või keskkonnale. Selliseid kemikaale tuvastatakse üha rohkem ja nende suhtes kohaldatakse piiranguid või keelde. Neid aineid võib leiduda enne piirangute jõustumist müüdud toodetes ning mõni neist võib olla kauapüsiv, mistõttu keelatud kemikaalid võivad vahel ringlusse sattuda. Selliste ainete tuvastamine ja kõrvaldamine võib olla kulukas ja saada takistuseks eelkõige väikestele ringlussevõtuga tegelevatele ettevõtetele. Käesolevas teatises nimetatakse kõiki selliseid eri liiki kemikaale probleemseteks aineteks.

Kavandatud meetmed on aidanud kaasa ahela sulgemisele toodete olelusringis tänu ulatuslikumale ringlussevõtule ja korduvkasutusele ning toonud sellega kasu nii keskkonnale kui ka majandusele. Eesmärk on tooraine, toodete ja jäätmete väärtust maksimeerida ja need võimalikult täielikult ära kasutada ning edendada selle kaudu energia säästmist ja vähendada kasvuhoonegaaside heitkoguseid.

Samuti näeme me vajadust koostada suunised selle tagamiseks, et probleemsetest ainetest tuleneva riski juhtimise ettepanekute väljatöötamise varajases etapis võetakse rohkem arvesse probleemsete ainete esinemist taaskasutusse võetud materjalis.

Vanade ainete probleem takistab jätkuvalt ringmajanduse edendamist ja seepärast võtame me meetmed, et töötada välja konkreetne otsuste tegemise metoodika probleemseid aineid sisaldavate jäätmete ringlussevõetavuse kohta otsuste langetamiseks. Selle metoodika puhul võetakse arvesse materjali ringlussevõtu üldist kulutõhusust, võrreldes selle kõrvaldamisega (sealhulgas põletamisega energia tootmiseks). Jõuame selle tööga eeldatavalt lõpule 2019. aasta keskpaigaks.

Näide. Vanade ainetega seotud probleemide kohta on palju näiteid. Näiteks on teatatud konkreetsete püsivate, bioakumuleeruvate ja mürgiste broomitud leegiaeglustite esinemisest ringlussevõetud plasttoodetes, sealhulgas mänguasjades ja köögitarvikutes. Ühe teise juhtumi puhul on polüvinüülkloriidi (PVC) pehmendamiseks sellele algselt lisatud teatavate ainete kasutamine nüüd reguleeritud, mis tähendab, et neid aineid teatavast kogusest rohkem sisaldavat ringlussevõetud PVC-d ei tohiks ELis kasutada ega turule lasta.

Uusi kemikaale lastakse pidevalt turule ja samal ajal keelatakse selliste kemikaalide kasutamine, mille puhul ilmneb, et need on ohtlikud. Selle jätkuva protsessi tulemusena võib praegu seaduslikult valmistatud toode sisaldada ainet, mis võidakse hiljem keelustada. Kui selline toode muutub jäätmeks ja võetakse seejärel taaskasutusse, võib taaskasutusse võetud materjal endiselt sisaldada keelatud ainet. Me nimetame seda „vanade ainete“ probleemiks.

Peale kõnealuse konsultatsiooni on meil kavas algatada tõendusbaasi tugevdamiseks representatiivseid sektoreid hõlmav teostatavusuuring selliste eri teabesüsteemide ning uuenduslike jälgimist võimaldavate tehnoloogialahenduste ja strateegiate kasutamise kohta, mille abil oleks võimalik edastada toodete tarneahelate kaudu asjakohast teavet ringlussevõtuga tegelevatele ettevõtetele. Nimetatud uuring viiakse eeldatavalt lõpule 2019. aasta lõpuks. Muud kavandatud meetmed hõlmavad sellise töökorra väljatöötamist, millega tagatakse, et imporditud tooted ei sisalda aineid, mida ei tohi kasutada ELis toodete valmistamisel, ning lihtsustatud korra väljatöötamist kantserogeensete, mutageensete ja reproduktiivtoksiliste ainete kasutuse piiramiseks tarbekaupades.

Peame tagama, et asjakohane teave toodetes sisalduvate probleemsete ainete kohta on kättesaadav kõikidele tarneahelas osalejatele ja tehakse lõpuks kättesaadavaks ka jäätmekäitlejatele. Sellega aidatakse edendada mürgivabade materjalide ringlust ning tõhustatakse kemikaalidega seotud riskijuhtimist parandamise ja muude korduvkasutustoimingute vältel ning jäätmete taaskasutusse võtmise protsessis.

Näide. Paberitööstuses tehakse jõupingutusi toodete ohutuse ja hõlpsa ringlussevõtu tagamiseks. Paberi kasutamisel trükitoodete valmistamiseks võivad töötlejad lisada sellele trükivärve ja muid materjale. Kehtivad eeskirjad ei võimalda paberi ringlussevõtuga tegelevatel ettevõtetel saada piisavalt teavet kasutustsükli eelnenud etappides lisatud kemikaalide kohta. See piirab paberi ringlussevõttu ja suurendab lisakontrolli ja -analüüside tegemise vajaduse tõttu kulusid. Hiljuti on esinenud juhtumeid, kus toidust on leitud trükivärvi jääke ja mineraalõlisid, mis on sinna migreerunud ringlussevõetud paberist ja papist valmistatud pakendist.

Probleemseid aineid sisaldavate taaskasutusse võetud materjalide kasutamisest võidakse loobuda pelgalt seetõttu, et see võib kahjustada sellist materjali sisaldava toote mainet. Peale selle ei pruugi mõnel juhul olla lubatud sellise materjali taaskasutamine näiteks toiduga kokku puutuva uue materjali tootmiseks.

Avaldame peatselt juhenddokumendi jäätmete liigitamise kohta, et aidata jäätmekäitlejatel ja pädevatel asutustel kasutada ühist lähenemisviisi jäätmete iseloomustamiseks ja liigitamiseks. Ühtlasi edendame parimate tavade vahetamist seoses katsemeetoditega ainete hindamiseks lähtuvalt ohtlikust omadusest HP 14 „keskkonnaohtlik“; eesmärk on nende tavade võimalik ühtlustamine.

Näide. Pliid liigitatakse erinevalt sõltuvalt sellest, kas sellel on jäätme või toote staatus. Ehitus- ja lammutustööde käigus tekkinud pliijäätmed on loetletud Euroopa jäätmenimistus tavajäätmena. Tootena kasutatav plii on kemikaalide klassifitseerimist, pakendamist ja märgistamist käsitlevate ELi õigusnormide (CLP-määruse) alusel liigitatud ohtlikuks aineks, kuna see avaldab kahjulikku mõju paljunemisvõimele.

Sarnaselt reguleeritakse ELi eeskirjadega jäätmekäitlust; need eeskirjad on vastu võetud samal eesmärgil, et tagada ohtlike jäätmete käitlemine nii, et see ei kahjustaks keskkonda ega inimeste tervist. Nende kahe valdkonna eeskirjad ei ole aga omavahel täielikult kooskõlas. On esinenud olukordi, kus ohtlikku ainet sisaldavat sama materjali võidakse käsitada ohtliku või ohutuna olenevalt sellest, kas tegemist on jäätme või tootega. Sellise ebakõla tõttu ei saa eeldada, et tavajäätme taaskasutusse võtmisega uuesti majandusse sisenevast materjalist saadud toode on tingimata ohutu.

Ohtlike kemikaalide ja toodete tootmist ja kasutamist reguleeritakse rangete ELi eeskirjadega, mis on vastu võetud töötajate, kodanike ja keskkonna kaitsmiseks kahjuliku mõju eest. Kui tehakse kindlaks, et teatav kemikaal on ohtlik, liigitatakse see ohtlikuks kemikaaliks ning sellest tuleneb käitlejatele selge kohustus tagada sellise kemikaali käitlemise ohutus.

3.4.Eeskirjad selle üle otsustamiseks, millised jäätmed ja kemikaalid on ohtlikud, ei ole piisavalt ühtlustatud ning see mõjutab teisese tooraine kasutuselevõttu

Ebakindlus selle suhtes, kas materjalil on jäätme või toote staatus, on probleemiks ka ametiasutustele, kellel on tihti raske kindlaks teha, kas kohaldada jäätme- või tootealaseid õigusakte. Selline olukord tekib näiteks selle üle otsustamisel, kas DEHP-d sisaldavat ringlussevõetud PVC-d tuleks endiselt käsitada jäätmena või juba tootena.

Eeskirjade, kohtupraktika ja aastatepikkuse kogemuse alusel otsustatakse, millal kaup muutub jäätmeks. Kui see on juhtunud, kohaldatakse ELi jäätmealaseid õigusakte. ELi jäätmealased eeskirjad on ranged, et kaitsta inimeste tervist ja keskkonda. Ringmajanduses peaksid materjalid eksisteerima jäätmena üksnes lühiajaliselt, kuna eesmärk on need ringlusse võtta ja majanduses esmase materjali asemel uuesti kasutusele võtta. Selleks on enamikul juhtudel vaja, et ringlussevõetud materjali ei käsitataks enam jäätmena.

Kuidas juhinduda põhimõttest, et jäätmed on ressurss, mis tuleks ringlusse võtta, ning samal ajal tagada, et probleemseid aineid sisaldavad jäätmed võetakse taaskasutusse üksnes selliste materjalide tootmiseks, mida saab kasutada ohutult?

Küsimus Kas ohu alusel liigitamise eeskirju tuleks veelgi ühtlustada, et võimaldada jäätmete käsitamist ohtlikuna samade eeskirjade alusel, mida kohaldatakse toodete suhtes?

4.Kokkuvõte ja järgmised sammud

Kirjeldatud neli probleemi takistavad oluliselt ringmajanduse edendamist. Saadud tagasisidest ilmneb selgelt, et eeskirjade praktikas kohaldamisega on raskusi, mis on seotud nii ressursside ja teadmiste piiratud kättesaadavuse kui ka kohaliku, riigi ja ELi tasandi eri osalejate vahelise kooskõlastamisega.

Samuti nähtub meie analüüsist õiguslike probleemide olemasolu. Pikemaajalise püüdlusena tuleb saavutada täielik sidusus jäätmepoliitika ja kemikaalipoliitika ellurakendamiseks kohaldatavate õigusnormide vahel. See aitab saavutada eesmärki, et materjalid oleksid ohutud, otstarbekohased, loodud vastupidavust ja ringlussevõetavust silmas pidades ning et neil oleks väike keskkonnamõju. Kaupade väljatöötamisel, tootmisel, nendega kauplemisel ja nende ringlussevõtul tuleks kasutada võimalikult vähe probleemseid aineid, et hõlbustada taaskasutust viisil, mille puhul asjaomaste materjalidega seotud majanduslik ja ühiskondlik kasu on maksimaalne ning samal ajal on tagatud inimeste tervise ja keskkonna kõrgetasemeline kaitse.

Talituste töödokumendis kirjeldatud poliitikavariandid hõlmavad nii pakilisi probleeme kui ka küsimusi, mida saab lahendada üksnes ajapikku. Selles dokumendis käsitletakse iga probleemi puhul mitut võimalust ja kutsutakse üles kaaluma, milline on sobiv tasakaal kõnealuste materjalide ringlussevõtuga saavutatava üldise pikaajalise kasu ja neis sisalduvatest ainetest tulenevate üldiste pikaajaliste tervise- ja keskkonnaprobleemide vahel.

Me peame rajama liidus teed ringmajandusele. Meil on juba olemas vahendid mõne kõnealuse vastuolu leevendamiseks, kuid me vajame rohkem tõendeid ja sisendandmeid kõikjalt EList, et teha kindlaks, kuidas teatavaid ulatuslikumaid probleeme kõige tõhusamalt lahendada.

Kutsume Euroopa Parlamenti, nõukogu, regioonide komiteed ja huvitatud sidusrühmi üles selles arutelus osalema ja kujundama oma seisukohad tuvastatud probleemide suhtes, et me saaksime valida edasise tegevussuuna tõelise ringmajanduseni jõudmiseks.

Eesmärk on tagada, et lubatud meetmed on 2019. aastal komisjoni praeguse koosseisu ametiaja lõppedes juba välja töötatud ja tuginevad usaldusväärsele tõendusmaterjalile. Seega on meie algatatavatel uutel uuringutel ja konsultatsioonil, millest on nüüd kutsutud osa võtma kõik sidusrühmad, väga oluline roll meie sellesuunalise töö edendamisel.